Kurt Darren toer in Amerika PLUS sy nuwe musiekvideo | SARIE
FOTO'S: Claudia Henkel trourok
Kurt Darren toer in Amerika PLUS sy nuwe musiekvideo	deur SARIE.com-span
Kurt Darren en sy vrou, Dunay, toer tans deur Amerika, waar Kurt in 'n reeks konserte optree. Sover het hulle Texas platgereis!
Tim Theron en sy vrou besoek New York
Die paartjie het Donderdag op hul reis van drie weke vertrek. Kurt se oorsese toer begin in Amerika, waar hy konserte in onder meer Texas, Georgia en Florida hou. Hy het reeds konserte in Houston en Austin, in Texas, gehad. Austin staan bekend as die wêreld se hoofstad van live musiek.
Juanita sing in Amerika
Hy en Dunay het ook tyd gemaak om die stad Dallas te sien voordat hulle met die res van die toer aangegaan het. Hier is van die paartjie se foto's in Amerika.
Hier is Kurt by die Alamo in San Antonio, Texas. FOTO: Facebook
Eet, drink en dans soos Texas-inwoners
Die paartjie het Texas se legendariese Lone Star Vodka getoets. FOTO: Twitter
En in Houston (Texas) het hulle die gewilde burrito's met beesvleis probeer. FOTO: Twitter
Konsertgangers wat dans nadat Kurt in Bandera, Texas, opgetree het. Hy sê die ervaring was ongelooflik. FOTO: Facebook
Die Conroe-meer in Texas. FOTO: Twitter
James en Anel Alexander kuier in Amerika
Van Amerika af reis die twee na Brittanje en Europa vir nog konserte. Kurt het ook pas die amptelike musiekvideo vir sy lied "Rebel en rats" uitgereik.
Dié video wys twee seuns wat saam speel – in 'n woud, in 'n rivier en op fietse. Maar wat gebeur wanneer daar 'n jong meisie in die prentjie kom? Die lied gaan oor vriendskap – hoe jy en jou beste vriend jul lewe lank al 'n pad saam loop en dié pad ook altyd saam sal stap.
Kyk hier na Kurt se nuwe video.
HOE LANK KEN JY EN JOU BESTE VRIENDIN MEKAAR AL? Los kommentaar onderaan dié artikel of deel dit met ons op ons Facebook– of Twitter-blad!